અમેરિકામાં આચરવામાં આવેલા ૫૫ લાખ કરોડનાં કોલસેન્ટર કૌભાંડમાં અમેરિકાનાં ડીપાર્ટમેન્ટ ઓફ જસ્ટિસ દ્વારા શુક્રવારે ૭ ભારતીય સહિત ૧૫ લોકોને અને ગુજરાતનાં ૫ BPOને દોષિત ઠરાવવામાં આવ્યા છે. આ કોલસેન્ટર્સ અને વ્યક્તિઓ દ્વારા અમેરિકાનાં ૨૦૦૦ લોકો સાથે છેતરપિંડી કરવામાં આવી હતી. કૌભાંડમાં સંડોવાયેલા કોલ સેન્ટરનાં ઓપરેટર્સ દ્વારા કૌભાંડનો ભોગ બનેલી સંભવિત વ્યક્તિને ઈન્ટરનલ રેવન્યૂ ર્સિવસના બોગસ અધિકારી બનીને કે અન્ય રીતે પે ડે લોનની ઓફર કરવામાં આવતી હતી. આ પછી ભોગ બનેલી વ્યક્તિને થોડા દિવસ પછી સરકારનો ટેક્સ અને દંડ નહીં ચૂકવવા માટે ધરપકડની કે કેદની સજાની કે દંડની ધમકીઓ આપવામાં આવતી હતી અને તેમની પાસેથી ડોલર પડાવવામાં આવતા હતા. આ કૌભાંડનાં સંદર્ભમાં ગુરુવારે અમેરિકામાં ૭ લોકોને પકડવામાં આવ્યા હતા. સાત ભારતીયો અને ગુજરાતના અમદાવાદનાં પાંચ BPOની કથિત સંડોવણી માટે તેમને પણ દોષિત ઠરાવાયા હતા. અમદાવાદના કોલ સેન્ટર્સનો ઉપયોગ કરીને ભારતમાંથી કૌભાંડ આચરવામાં આવ્યું હતું. યુએસ એટર્ની બયુંગ જે પાકે કહ્યું હતું કે ભારતીય લોકોને તેમજ BPOને સામેલ કરીને અમેરિકાનાં નાગરિકોને છેતરવામાં આવ્યા હતા.